Xinjiang Ice Sports Center

Xinjiang Ice Sports Center er en idrettspark med flere idrettshaller lokalisert 60 km sørvest for sentrum av Ürümqi i Xinjiang som ligger i det vestlige Kina. Sportssenteret har arenaer for hurtigløp på skøyter, kortbaneløp på skøyter, kunstløp, curling og ishockey. Den består blant annet av en ishall for hurtigløp på skøyter, hvor det er en fullverdig skøytebane (400 meter). Skøytebanen er en av tre skøytebaner som International Skating Union (ISU) har strengere tidsbegrensninger til ved tidskvalifiseringer for ISU-mesterskap og konkurranser sammen med Utah Olympic Oval i Salt Lake City i USA og Calgary Olympic Oval i Canada. Dette fordi at disse ligger på høy høyde, Xinjiang Ice Sports Center ligger på ca. 1 710 meter, Utah Olympic Oval på ca. 1 425 meter og Olympic Oval på ca. 1 105 meter over havet. Arenaene var en av flere vertsarenaer for de 13. Nasjonale vinterleker i 2016. Referanser Eksterne lenker (en) Xinjiang Ice Sports Center – Profil og resultatoversikt på SpeedSkatingNews.info. Profil og resultatoversikt på SpeedSkatingStats.com en nl «Urumqi (CHN)». SpeedskatingResults.com.